ⵎⵓⵃⴰ ⵓ ⵃⵎⵎⵓ ⴰⵥⴰⵢⵢⵉ

ⵎⵓⵃⴰ ⵓ ⵃⵎⵎⵓ ⴰⵥⴰⵢⵢⵉ (ⵙ ⵜⴼⵔⴰⵏⵙⵉⵙⵜ: Mouha Ou Hammou Zayani) ⵏⵖ ⵎⵓⵃⵎⵎⴷ ⵓ ⵃⵎⵎⵓ ⵓ ⵄⴽⴽⴰ ⵓ ⴰⵃⵎⴷ ⵉⵜⵜⵢⴰⵡⵙⴰⵡⴰⵍⵏ ⵅⴼⵙ ⵓⵍⴰ ⵙ ⴰⵎⵃⵣⵓⵏ ⵓ ⵎⵓⵙⴰ ⵉⴳⴰ ⵢⴰⵏ ⵓⵙⵔⴷⴰⵙ ⴰⵎⵖⵔⵉⴱⵉ ⴷ ⵢⴰⵏ ⵓⵎⵖⴰⵔ ⵏ ⵜⵇⴱⵉⵍⵜ (ⴰⵎⵖⴰⵔ) ⵉⵍⵍⴰⵏ ⴷⴰⵔⵙ ⵢⴰⵏ ⵓⴷⵡⴰⵔ ⵉⵎⵇⵇⵓⵔⵏ ⴳ ⵓⵎⵣⵔⵓⵢ ⵏ ⵍⵎⵖⵔⵉⴱ.
ⵉⵔⴰ ⴰⴷ ⵜⵙⵙⵏⴷ ⵎⴰⵙ ⵜⵉⵣⵡⵉⵔⵉⵏ ⵏ ⵜⴼⵔⴰⵏⵙⵉⵙⵜ ⴷ ⵜⵄⵔⴰⴱⵜ ⵏⵏⴰ ⵉⵍⵍⴰⵏ ⴳ ⵓⴹⵕⵉⵚ ⴰⵎⵣⵡⴰⵔⵓ ⵓⵔ ⵜⵏⵜ ⵓⵖⵓⵍⵖ, ⴰⵛⴽⵓ ⵓⵔ ⵜⵏⵜ ⵏⵙⵙⵉⵏ ⴳ ⵜⵎⴰⵣⵉⵖⵜ ⵜⴰⵏⴰⵡⴰⵢⵜ ⵜⴰⵎⵖⵔⵉⴱⵉⵜ.

ⴳ ⵓⵙⵡⵉⵔ ⵏ ⵜⴰⵙⵓⵜ ⵜⵉⵙ 20, ⵉⴳⴰ ⴰⵏⵙⵙⵉⵅⴼ ⵏ ⵜⵎⵏⵖⵉⵡⵜ ⵏ ⵉⵣⴰⵢⴰⵏⵏ ⵎⴳⴰⵍ ⵏ ⵓⵙⵔⴷⴰⵙ ⴰⴽⵓⵍⵓⵏⵢⴰⵍⵉ ⴰⴼⵔⴰⵏⵙⵉⵙ. ⵉⵣⵎⵔ ⴰⴷ ⵉⵙⴱⴹⵍ ⵜⵉⵔⵎⵉⵜⵉⵏ ⵏ ⵓⴽⵡⴰⵜ ⴰⵙⵔⴷⴰⵙ ⴷ ⵜⵉⴼⴰⵡⵜⵉⵏ ⵏ ⵓⵎⵙⴰⵙⴰ ⵙ ⵓⵙⵎⵔⵙ ⵏ ⵉⵇⴰⵢⴷⵏ ⵉⴷⴷⵔⵏⵉⵏ ⵏⵖ ⵎⴷⴷⵏ ⵉⵎⴰⵜⵜⴰⵢⵏ. ⴰⵙⵡⵉⵔ ⵉⵜⵜⵢⴰⵡⵙⴽⴰⵏⵏ ⵉⴳⴰ ⵜ ⴰⴷ ⵉⵜⵜⵢⴰⵡⴽⵚ ⵓⵣⴰⵢⴰⵏⵉ ⴷ ⴰⴷ ⵉⵜⵜⵢⴰⵡⵙⵙⵏⵜⵉ ⵓⵙⵏⵓⴼⵍ ⵏ ⵓⴳⵔⴰⵡ ⴰⵣⴰⵢⴰⵏⵉ ⵙ ⵎⴰⵕⵕⴰ ⵜⵉⵖⴰⵔⴰⵙⵉⵏ. ⵜⵜⵓⵙⵙⵓⵔⴼ ⵜⵎⵙⵍⴰⵢⵜ ⵏ ⵉⵣⴰⵢⴰⵏⵏ ⵙ ⵓⵙⵖⴰⵏ ⵙ ⵓⵥⵕⴰⴼ ⵏ ⵓⵊⵉⵏⵉⵕⴰⵍ ⵍⵢⵓⵟⵉⵢ ⴷ ⵉⵎⴷⵓⴽⴽⴰⵍ ⵏⵏⵙ, ⵉⵎⴰ ⴰⵊⵉⵏⵉⵕⴰⵍ ⵀⵉⵏⵔⵉⵙ, ⵏⵏⴰ ⵉⵣⴷⵖⵏ ⴳ ⵎⴽⵏⴰⵙ. ⵜⴰⴼⵔⴰⵢⵜ ⵏⵏⵙ ⵜⵓⵙⵉ ⵣⴳ ⵓⵙⵡⵉⵔ ⵏ ⵜⵖⵍⴰⴱⵜ ⵏ ⵓⴼⵓⵙ ⴰⵣⴰⵢⴰⵏⵉ ⴳ ⵉⵎⵏⵖⵉ ⵏ ⵍⵀⵔⵉ: ⵢⴰⵜ ⵜⵎⵙⵍⵉⵢⵜ ⵢⵓⵄⵔⵏ ⵏⵏⴰ ⵉⵙⴽⵔ ⵓⴽⵓⵍⵓⵏⵉⵍ ⵍⴰⴼⵉⵔⴷⵢⵓⵔ ⵙ ⵉⵙⵡⵉⵔⵏ ⵉⵎⵇⵇⵓⵔⵏⵉⵏ ⵏⵏⴰ ⵉⵙⴽⵔⵏ ⵎⴹⵉ ⵏ ⵜⵏⴱⴰⴹⵉⵏ ⵏ ⵓⵙⵇⵇⵉⵎ ⴰⵎⴰⵜⴰⵢ, ⵏⵏⴰ ⵉⵔⴰⵏ ⴰⴷ ⵉⵙⴱⴷⴷ ⴰⵎⵏⵖⵉ ⵓⵙⵉⴳ ⴰⴽⴷ ⵓⵏⵙⵙⵉⵅⴼ ⴰⵣⴰⵢⴰⵏⵉ. ⵜⴰⵖⵓⵍⵜ ⵜⴳⴰ ⵜⴰⵀⵓⵙⴽⴰⵢⵜ ⵙ ⵙⵉⵏ ⵉⴳⵎⴰⵎⵏ.
ⴰⵙⵙ 27 ⵎⴰⵕⵚ 1921, ⴳ ⵜⵓⴷⵔⵜ ⵏ 80 ⵉⵙⴳⴳⵯⴰⵙⵏ, ⵉⵎⵏⴰⵖ ⵙ ⵜⴰⵣⵣⵍⴰ ⵎⴳⴰⵍ ⵏ ⵉⵙⵔⴷⴰⵙⵏ ⵉⴼⵔⴰⵏⵙⵉⵙⵏ ⵏⵏⴰ ⵉⵜⵜⵓⵙⵓⵔⵏ ⵙ ⵓⵊⵉⵏⵉⵕⴰⵍ ⴱⵓⵢⵎⵉⵔⵓ, ⵉⵎⵎⵓⵜ ⴳ ⵓⴳⵔ ⵏ ⵓⵎⵏⵖⵉ ⵏ ⵜⴰⵡⵊⴳⴰⵍⵜ ⴳ ⴰⵣⵍⴰⴳ ⵏ ⵜⴰⵣⵎⵓⵔⵜ.
ⵜⴰⵎⵜⵜⴰⵏⵜ ⵏⵏⵙ ⵜⵙⵙⵏⵜⴰ ⵉ ⵡⴰⵔⴳⴰⵣ ⴰⵎⵇⵇⵔⴰⵏ ⴰⵎⴰⵣⵉⵖ ⴷ ⵜⵉⵍⵍⵉ ⵏ ⵓⴳⴷⵓⴷ ⵏⵏⵙ, ⵉⴼⵍ ⴷⴼⴼⵉⵔⵙ ⵜⵉⵔⵣⵉ ⴳ ⵓⴱⵏⵉⴽ ⴰⵏⴰⵎⵓⵏ ⴰⵙⵔⵜⴰⵏ ⵏ ⵜⵇⴱⵉⵍⵉⵏ ⵜⵉⵣⴰⵢⴰⵏⵉⵏ.
ⵓⵔ ⵜ ⵉⵥⵕⴰ ⵓⵍⴰ ⵢⴰⵏ ⵓⴼⵔⴰⵏⵙⵉⵙ ⵉⴷⴷⵔⵏ, ⵏⵜⵜⴰ ⵓⵔ ⵉⵥⵕⵉ ⵣⴳ ⵉⴼⵔⴰⵏⵙⵉⵙⵏ ⴰⴱⵍⴰ ⵉⵅⴼⴰⵡⵏ ⵉⴱⴱⵉⵏ ⴷ ⵉⴼⵔⴽⴰⵏ (ⵜⴰⵎⵙⴽⵏⵉⵜ ⵜⵓⴷⵔⵜ ⴳ ⵍⵎⵖⵔⵉⴱ).
ⴰⴷⴷⴰⴷ, ⵜⴰⵎⵏⵖⵉⵡⵜ ⴷ ⵜⵓⵙⵙⵏⴰ ⵏ ⵎⵓⵃⴰ ⵓ ⵃⵎⵎⵓ ⵓⵡⵉⵏⵜ ⴰⵙ ⴷ ⵉⵙⵎ ⵏ ⴰⵎⵖⴰⵔ ⵏ ⵉⵣⴰⵢⴰⵏⵏ ⴷ ⴰⴳⴰⵎⵉⵎⵏⵓⵏ ⵏ ⵉⵣⴰⵢⴰⵏⵏ.

 ⴰⵎⵏⵏⵉ ⵢⴰⴹⵏ ⵉ ⵓⵣⵣⵔⴰⵢ 
ⵉⴳⴰ ⵎⵓⵃⴰ ⵓⵃⵎⵎⵓ ⴰⵥⴰⵢⵢⵉ ⵢⴰⵏ ⵙⴳ ⵉⵏⵣⴱⴰⵢⵏ ⵉⵅⴰⵜⴰⵔⵏ  ⵉⵜⵜⵢⵉⵙⵙⵏ ⵛⵉⴳⴰⵏ ⴳ ⵍⵎⵖⵔⵉⴱ ⴷ ⵓⵎⴰⴹⴰⵍ ⴳ ⵢⵉⴳⵔ ⵏ ⵜⵏⵣⴱⴰⵢⵜ  . 
ⵉⴼⵓⵔⴷⴻⴷⴷⴰ ⵎⵓⵃⴰ ⵓⵃⵎⵎⵓ ⴳ ⵜⴳⵎⵎⵉ ⵏ ⵉⵎⵃⵣⴰⵏⵏ ⵏ ⵉⵥⵉⵢⵢⴰⵏ ⴳ ⵡⴰⵟⵍⴰⵙ ⴰⵏⴰⵎⵎⴰⵙ . ⵉⵜⵜⵢⵉⵙⵙⵏ ⵙ ⵜⵔⴳⴰⵣⵜ ⵏⵏⵙ ⴷ ⵜⵏⴰⵛⴰ ⵏⵏⵙ ⵉ ⵉⵢⵙⴰⵏ ⴷ ⵜⴰⵢⵔⵉ ⵉ ⵜⵎⴰⵣⵉⵔⵜ ⵏⵏⵙ. ⵉⵍⵍⴰ ⵖⵓⵔⵙ ⵢⴰⵏ ⵡⴰⴷⴷⵓⵔ ⴰⵎⵇⵔⴰⵏ ⵉⵏⴳⵔ ⵜⴳⵯⵎⵎⴰ ⵏ ⴰⵢⵜ ⵓⵎⴰⵍⵓ . ⵉⵖⵉ ⵎⵓⵃⴰ ⵓⵃⵎⵎⵓ ⴰⴷ ⵉⵙⵎⵓⵏ ⵛⵉⴳⴰⵏ ⵏ ⵜⴳⵯⵎⵎⴰ ⵍⵍⵉⴳ ⴷ ⵢⵓⴳⴳⴰ ⵓⵎⵙⴷⴷⵓⵔⵔⵓⵢ ⴰⴼⵕⴰⵏⵙⵉⵙ ⵖⵔ ⵉⵖⵕⵎ ⵏ ⵅⵏⵉⴼⵕⴰ .
ⵉⵎⵓⵔⵙ ⵓⵎⵖⴰⵔ ⵎⵓⵃⴰ ⵓⵃⵎⵎⵓ ⴰⴷ ⵉⴳ ⵙⴳ ⵜⵎⵓⵏⵜ ⵏ ⵜⴳⵯⵎⵎⴰ ⵏ ⴰⵢⵜ ⵓⵎⴰⵍⵓ ⴰⵎ ⵢⴰⵏ ⵓⵀⵜⵜⴼ ⵉⵥⵥⵄⵏ ⴰⵏⵓⴷⴷⵎ  ⵉ ⵓⵕⵓⵎⵉ , ⵉⵙⵅⵓⴱ ⴰⵙⵏ ⴰⴹⵓ , ⵉⵙⴷⴷⵓⵔⵔⵉ ⵀⵏ ,ⴰⵍⵍⵉⴳ ⵀⵏ ⵜⵡⵕⴰⵥ ⵅⴼ ⵓⴽⵛⵛⵓⵎ ⵏⵏⵙⵏ ⵖⵔ ⵅⵏⵉⴼⵔⴰ . ⵉⵃⵔⵉ ⵓⵎⵖⴰⵔ ⴱⵣⵣⴰⴼ ⵏ ⵉⵎⵏⵖⴰⵏ ⵎⴳⴰⵍ ⵏ ⵉⵕⵓⵎⵉⵏ ⴷⴰⵜ ⵏ ⵓⴽⵛⵛⵓⵎ ⵏⵏⵙⵏ ⵖⵔ ⵅⵏⵉⴼⵔⴰ ⵉⵃⵇⵇ ⴰⵔ ⵉⵜⵜⴰⵡⵙ ⵉ ⵛⵉⴳⴰⵏ ⵏ ⵜⵎⵏⴰⴹⵉⵏ ⵅⴼ ⵉⵣⴰⵖ ⵓⵕⵓⵎⵉ . ⴰⵎ ⵉⵎⵏⵖⵉ ⵏ ⵍⵇⵚⵉⴱⴰ ⴷ ⵡⵉⵏ ⵜⴰⵎⵙⵏⴰ .
ⵉⵃⵉⵍ ⵎⵓⵃⴰ ⵓⵃⵎⵎⵓ ⴰⵍⵍⵉⴳ ⵉⴳⴰ ⴰⵎⴹⵡⴰⵢ ⵉ ⵉⴼⵕⴰⵏⵙⵉⵙⵏ ⵖⵔ ⵜⵖⵕⵎⵜ ⵏ ⵍⵀⵔⵉ .ⵀⴰⵏ ⴰⵢⵜ ⵉⵙⵃⴰⵇ ⵙⴳ ⵢⵉⴼⴼⵓⵙ ,ⵀⴰⵏ ⵉⵛⵇⵇⵉⵔⵏ ⵙⴳ ⵓⵏⵇⵇⵔ , ⴷⴷⴰⵏ ⴷ ⴰⵢⵜ ⴱⵓⵃⴷⴷⵓ ⴷ ⴰⵢⵜ ⵜⴰⵎⵙⵏⴰ ⵙⴳ ⵓⵖⵍⵍⵓⵢ ,ⴰⵣⵣⵍⵉⵏ ⵜⵜ ⴷ ⵜⴳⵯⵎⵎⴰ ⵜⵉⵢⵢⴰⴹ ⵙⴳ ⵢⵉⵥⵍⵎⴹ , ⵓⵍⴰ ⵏⵜⵜⵓ ⵓⵎⵎⵓ ⵏ ⴰⵢⵜ ⵙⵅⵎⴰⵏ ⴷ ⵉⵏⴰⵎⵎⵓⵜⵏ ⵙⴳ ⵜⵎⵏⴰⴹⵉⵏ ⵜⵉⵢⵢⴰⴹ .
ⵉⵅⴰⵜⵔ ⵉⵎⵏⵖⵉ ⵏ ⵍⵀⵔⵉ . ⵓⵔ ⵙⵙⵉⵏ ⵉⵙⵔⴷⴰⵙⵏ ⵏ ⴼⵕⴰⵏⵙⴰ ⵎⴰⵏⵉ ⵙⴳ ⴰⵔ ⴷ ⵜⴽⴽⴰⵏ ⵉⵏⵣⴱⴰⵢⵏ .ⴰⵔ ⵉⵜⵜⴼⵔⵓⵔⵉ ⵓⵕⵓⵎⵉ ⴳ ⵡⴰⵎⵎⴰⵙ ⵏ ⵜⵡⵔⵉⵔⵉⵏ , ⴰⵔ ⵜⵜⴰⵣⵍⴰⵏⵜ ⵜⴰⵍⴰⵜⵉⵏ ⵙ ⵉⴷⴰⵎⵎⵏ, ⵎⵎⵓⵜⵏ ⵛⵉⴳⴰⵏ ⵏ ⵉⵅⴰⵜⴰⵔ ⴳ ⵉⵙⵔⴷⴰⵙⵏ ⵏ ⵓⵕⵓⵎⵉ,ⴳⴳⵓⴷⵉⵏ ⵉⵎⵜⵜⵓⵔⵙⵏ , ⵜⵜⵢⵉⵎⵥⵏ ⵡⵉⵢⵢⴰⴹ ⵓⵔ ⵉⵎⵎⵓⵜⵏ , ⵉⵙⵎⵓⵜⵜⵔ ⵎⵓⵃⴰ ⵓⵃⵎⵎⵓ ⴱⵣⵣⴰⴼ ⵏ ⵉⴽⵔⵔⴰⴷⵏ .
ⵎⵓⵃⴰ ⵓⵃⵎⵎⵓ ⴰⵢⴷ ⵉⴳⴳⵓⵍⵍⴰⵏ ⵓⵔ ⵉⵜⴳⴳⴰ ⴰⴼⵓⵙ ⴳ ⵓⴼⵓⵙ ⵏⵜⵜⴰ ⴷ ⵓⵕⵓⵎⵉ .ⵏⵜⵜⴰ ⴰⵢⴷ ⵉⵏⵏⴰⵏ " ⵓⵔ ⵙⴰⵔ ⴰⵏⵏⴰⵢⵅ ⴰⵕⵓⵎⵉ ⵅⴰⵙ ⵙⴳ ⵜⵇⵎⵓⵜ ⵏ ⵜⵊⵄⴱⵓⵜ ⵏ ⴱⵓⵃⴱⴱⴰ ⵉⵏⵓ ⵢⵉⵍⵉ ⵓⴹⴰⴹ ⵉⵏⵓ ⵅⴼ ⵍⵇⵕⵚ "
ⵍⵍⵉⴳ ⵉⵎⵎⵓⵜ ⵎⵓⵃⴰ ⵢⵓⴷⵊⴰ ⴷ ⵜⵉⵏ ⵍⵀⵔⵉ ⵜⴳⴰ ⵢⴰⵜ ⵜⵎⴰⵜⴰⵔⵜ ⵖⵔ ⵓⵔ ⵉⵍⵍⵉ ⵓⵎⴷⵢⴰ ⴳ ⵓⵎⵣⵔⵓⵢ ⴰⵜⵔⴰⵔ ⵏ ⵜⵎⴰⵣⵉⵔⵜ ⵏⵏⵅ , ⵏⵏⴰ ⵙⴳ ⵏⵍⵎⴷ ⵛⵉⴳⴰⵏ ⵏ ⵜⵎⵙⵉⵔⵉⵏ ⵏⴰⵣⵏ ⴱⵣⵣⴰⴼ ⵏ ⵜⴱⵔⴰⵜⵉⵏ ⵉ ⵓⵎⴰⴹⴰⵍ, ⵏⵙⵔⵙ ⵜⵉⵔⵙⴰⵍ ⵏ ⵜⴰⵢⵔⵉ ⵏ ⵜⵎⴰⵣⵉⵔⵜ ,ⵏⴳ ⴰⵙ ⴰⵜⵉⴳ ⵉ ⵜⵎⵓⵔⵉ ⵜⵉⵎⵉⴷⵉⵜ .

 ⵉⵙⴰⵖⵓⵍⵏ